text: I fængsel for slagsmål om Rasmus Seebach-trøje
  15 maj 2014 kl. 14.30
  En 50-årig kvinde og hendes 22-årig datter skal 60 dage i fængsel for vold. De kom i slagsmål med en tredje kvinde om en trøje, som Rasmus Seebach kastede ud fra scenen under en koncert i Fredericia i januar.
  De blev kendt skyldige i at have overfaldet en ung kvinde under koncerten, og dommeren mente, at sagen er så grov, at de begge skal 60 dage i fængsel, skriver vafo.dk.
  Det var en skærpende omstændighed, at kvinde-slagsmålet foregik foran børn. Volden har desuden havde voldsomme konsekvenser for den tredje kvinde, som stadig har daglige rygsmerter og psykiske eftervirkninger.
  - Det skulle have været en god koncertoplevelse, men det endte det langt fra for ofret, sagde anklageren, Henriette Hørmann Kofod, i sin procedure, noterer avisen.
  Den 50-årige mor og hendes 22-årige datter nægtede sig skyldige, og ankede på stedet til landsretten. De græd begge, da afgørelsen blev læst op, skriver vafo.dk.
  